cyanic-selkie/wikianc huggingface dataset:
Կապույտ պանիրներ
Դանաբլյու
Առաջին անգամ Դանաբլյու պանիրն արտադրել են դեռ 1915 թվականին դանիական Ֆյուն կղզում։ Այդ պահին Դանիայում արտադրվում էր արդեն կապույտ պանիրների բավական տեսակներ, և նոր արտադրանքի բաղադրատոմսը մանրակրկտորեն մշակվում էր 10 տարուց ավելի։ Միայն երեսնական թվականների վերջին մշակվեց Դանաբլյուի արտադրման ստրատեգիան, որոշվեցին բաղադրությունը, կաթի յուղայնությունը, ազնիվ բորբոսի պանրի գնդի մեջ ներդրման միջոցը։ Ազնիվ բորբոսի հավասարաչափ աճման համար անհրաժեշտ է շատ թթվածին, ուստի պանրագործներն ստիպված են հնարքներ անել և պանրի մեջ շատ անցքեր անել հատուկ պողպատե ճաղերի միջոցով։ Միայն երբ Penicillium roqueforti բորբոսը պանրի գնդի ներսից աճի դեպի դուրս և երևա կեղևի վրա, Դանաբլյուն պատրաստ է։ Սովորաբար հասնելուն պետք է մեկ ամսից ոչ պակաս։ Մնում է միայն լվանալ և չորացնել պանրի գլխիկները։
Կաբրալ պանիր (queso de Cabrales)
Կապույտ պանիր Իսպանիայի հյուսիսի ֆերմերների արհեստավորական ավանդույթում ։ Կաբրալի արտադրմնա համար օգտագործվող ամբողջ կաթը պետք է լինի բացառապես Աստուրիա տեղական մարզի նախիրներից։
Գորգոնձոլա
Ամենահայտնի իտալական պանիրներից մեկը, որը տարբերվում է առանձնահատուկ սուր համով։ Պանրի հայրենիքը Լոմբարդիան է։ Պանրի գլխավոր արտադրությունը զետեղված է Միլանի, Նովարայի, Կոմոյի, Պավիայի շրջակայքերում։ Պանրի ծագումը թվագրվում է միջին դարերով։ Անվանումը ծագում է Միլանի մոտ գտնվող փոքրիկ քաղաքից։
Գրականություն
*
Դալունդեն
Դալունդեն (Dalhunden), համայնք Ֆրանսիայի Գրանդ Էստ մարզի Ստորին Հռենոս գավառում ։
Բնակչությունը 2014 թվականի դրությամբ կազմում է 1014 մարդ, բնակչության խտությունը` 136.11 մարդ/կմ²։ Բնակավայրը զբաղեցնում է 7.45 կմ² տարածք։
Աշխարհագրություն
Գտնվում է Փարիզ քաղաքից 420 կմ արևելք, Ստրասբուրգ քաղաքից` 28 կմ հյուսիս-արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 679 աշխատունակ (15-64 տարեկան) բնակիչ, որոնցից ակտիվ էին 536-ը, իսկ ոչ ակտիվները` 143։ Ակտիվության ցուցանիշը կազմում է 78,9 %։ 536 աշխատունակ մարդկանցից աշխատել է 482 անձ (266 տղամարդ և 216 կին)։ Գործազուրկ են եղել 54 անձ (20 տղամարդ և 34 կին)։ 143 անաշխատունակներից 40-ը եղել են աշակերտներ կամ ուսանողներ, 57-ը` թոշակառուներ, իսկ 46-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Տիգրան Արզաքանցյան
Տիգրան Գրիշայի Արզաքանցյան, հայ գործարար և քաղաքական գործիչ, ՀՀ Ազգային Ժողովի նախկին պատգամավոր։ «Գրեյթ Վելլի» ՀՁ ՍՊԸ սեփականատեր, «Տիգրան Արզաքանցյան» ԲՀ-ի հիմնադիր։
Կենսագրություն
Ծնվել է 1966 թ․ օգոստոսի 7-ին ՀՍՍՀ Կամո շրջանի Կամո քաղաքում (այժմ՝ Գավառ) ։
1979–1984 թթ․ սովորել է Կամոյի անասնաբուժական-անասնաբուծական տեխնիկումում։ 1984–1986 թթ. ծառայել է խորհրդային բանակում։ 1986–1998 թթ. ՌԴ-ում զբաղվել է բիզնեսով։ 1998–2003 թթ. եղել է «Գրեյթ Վելլի» ՀՁ ՍՊԸ տնօրեն ։
2003 թ․ հիմնադրել է «Տիգրան Արզաքանցյան» բարեգործական հիմնադրամը, որը տնօրինում է նրա մայրը՝ Վարսենիկ Գրիգորյանը ։ 2008 թ․ գնել է Ֆրանսիայում գտնվող Hine Cognac House-ի գործարաններից մեկը ։ Տեր է նաև Paramount Gold Mining ՓԲԸ բաժնետոմսերի 51%-ի։
2007 թ. Սեպտեմբերի 26-ին երեք անգամ դանակահարվել է և հրազենից երկու վերք է ստացել Մոսկվայի «Մետրոպոլ» խաղատանը ։ Հետաքննության համաձայն՝ 2007 թ․ ավելի քան 30 անգամ այցելել է «Մետրոպոլ» խաղատունը ։ 2011 թ․ հայց է ներկայացրել «Երկիր» օրաթերթի դեմ՝ իրեն վիրավորելու համար ։
2016 թ․ Հայաստանի պետական եկամուտների կոմիտեն Արզաքանցյանին մեղադրանք է առաջադրել՝ պետությանը խոշոր չափի վնաս պատճառելու համար ։
Քաղաքական գործունեություն
2003 թ․ մայիսի 25-ին կայացած խորհրդարանական ընտրություններում ընտրվել է Հայաստանի Ազգային ժողովի երրորդ գումարման պատգամավոր՝ Հայաստանի հանրապետական կուսակցությունից։ ԱԺ ֆինանսավարկային, բյուջետային և տնտեսական հարցերի մշտական հանձնաժողովի անդամ է եղել ։
2007 թ. Մայիսի 12-ին կայացած խորհրդարանական ընտրություններում ընտրվել է Գեղարքունիքի մարզի 22 ընտրատարածքի Ազգային ժողովի չորրորդ գումարման պատգամավոր՝ ՀՀԿ-ից։ 2007 թ. Հունիսի 19-ից մինչև 2008 թ. Հուլիսի 11 եղել է առողջապահության, մայրության և մանկության հարցերի մշտական հանձնաժողովի անդամ, ապա մինչև 2009 թ. Մայիսի 4-ը՝ սոցիալական հարցերի մշտական հանձնաժողովի անդամ, այնուհետ՝ տնտեսական հարցերի մշտական հանձնաժողովի անդամ է եղել ։ Մի շարք աղբյուրներ Արզաքանցյանին նշել են որպես խորհրդարանի նիստերից ամենահաճախակի բացակայողներից մեկը ։
2017 թ․ խորհրդարանական ընտրություններում կրկին առաջադրվել է ՀՀԿ պատգամավորության թեկնածու Գեղարքունիքի մարզում, սակայն պարտվել է կուսակիցներին ։
Գլխավորելու էր Հայաստանի դեմոկրատական կուսակցության նախընտրական ցուցակը 2021 թ․ հունիսի 21-ին կայանալիք Հայաստանի խորհրդարանական ընտրություններում ։ Սակայն հունիսի 10-ին հայտնի դարձավ, որ ԿԸՀ-ն անվավեր է ճանաչել Հայաստանի դեմոկրատական կուսակցության ընտրական ցուցակը գլխավորող Տիգրան Արզաքանցյանի գրանցումը։
Անձնական կյանք
Առաջին ամուսնությունից ունի երեք երեխա ։
Ամուսնացած է Նատալիա Ռոտենբերգի հետ ։
Ծանոթագրություններ
Կատեգորիա:Ապրող անձինք Կատեգորիա:1966 ծնունդներ Կատեգորիա:ՀՀԿ անդամներ Կատեգորիա:ՀՀ Ազգային ժողովի պատգամավորներ Կատեգորիա:Հայ գործարարներ Կատեգորիա:Հայ քաղաքական գործիչներ
Իլիչա (գյուղ, Դերգաչևի շրջան)
Իլիչա (Ілліча), գյուղ Ուկրաինայի Խարկովի մարզի Դերգաչևի շրջանում։ Հիմնադրվել է 1925 թվականին։
2001 թվականի տվյալներով Իլիչա գյուղում բնակվում էր 421 մարդ։ Բնակավայրը զբաղեցնում է 0,102 կմ² տարածք։ Բնակչության խտությունը կազմում էր 4127,45 մարդ/կմ²։
Արտաքին հղումներ
Կատեգորիա:Ուկրաինայի Խարկովի մարզի Դերգաչևի շրջանի բնակավայրեր Կատեգորիա:Ուկրաինայի գյուղեր Կատեգորիա:1925 թվականին հիմնադրված բնակավայրեր
Բոլշայա Միկրիխա
Բոլշայա Միկրիխա (Большая Микриха), գյուղ Ռուսաստանի Նիժնի Նովգորոդի մարզի Վետլուժսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Նիժնի Նովգորոդի մարզի Վետլուժսկի շրջանի բնակավայրեր
Օդաի (գյուղ, Տուլչինի շրջան)
2001 թվականի տվյալներով Օդաի գյուղում բնակվում էր 588 մարդ։ Բնակավայրը զբաղեցնում է 13081 կմ² տարածք։ Բնակչության խտությունը կազմում էր 44,95 մարդ/կմ²։
Արտաքին հղումներ
Կատեգորիա:Ուկրաինայի Վիննիցայի մարզի Տուլչինի շրջանի բնակավայրեր Կատեգորիա:Ուկրաինայի գյուղեր Կատեգորիա:1835 թվականին հիմնադրված բնակավայրեր
(2937) Գիբս
(2937) Գիբս (Gibbs), աստերոիդ Մարսի ուղեծիրը հատող աստերոիդների խմբում։ Հայտնաբերվել է 1980 թվականի հունիսի 14-ին Էդվարդ Բոուելի կողմից Անդերսոն Մեսայում ։
Միջին հեռավորությունը Արեգակից կազմում է 2,320829 ա. մ., առավելագույնը մոտենում է 1,6206 ա. մ. հեռավորության վրա և հեռանում 3,021 ա. մ. ։ Արեգակի շուրջ մեկ ամբողջական պտույտ է կատարում 1291,41 երկրային օրվա ընթացքում, իր ուղեծրով շարժվելով միջինում 0,278766 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 21,76° անկյուն։
Արտաքին հղումներ
Կատեգորիա:1980 թվականին հայտնաբերված աստղագիտական մարմիններ Կատեգորիա:Էդվարդ Բոուելի կողմից հայտնաբերված աստերոիդներ Կատեգորիա:Մարսի ուղեծիրը հատող աստերոիդներ
Անդրեյ Նաումով
Անդրեյ Նաումով (Наумов, Андрей Зиновьевич, ), խորհրդային ռազմական առաջնորդ, գեներալ-մայոր (1940), Առաջին համաշխարհային պատերազմի, Քաղաքացիական պատերազմի և Հայրենական մեծ պատերազմի մասնակից։ 1941 թվականին գերեվարվել է Գերմանիայի կողմից և դարձել կոլաբորացիոնիստ։ Պատերազմից հետո նա ձերբակալվել է ԽՍՀՄ-ում և մահապատժի ենթարկվել դատարանի դատավճռով ։
Կենսագրություն
Անդրեյ Նաումովը ծնվել է 1891 թվականի նոյեմբերի 19-ին, Կազանի մարզի Չիստոպոլսկիե Վիսելկի գյուղում, գյուղացիական ընտանիքում։ Գյուղի դպրոցն ավարտելուց հետո աշխատել է որպես հյուսն։ 1911 թվականին Նաումովը զորակոչվել է ցարական բանակ։
Նա մասնակցել է Առաջին աշխարհամարտին Հյուսիսարևմտյան ճակատում, ստացել ավագ ենթասպայի կոչում և վիրավորվել։ 1918 թվականի ապրիլի 25-ին Նաումովը կամավոր միացել է Բանվորա-գյուղացիական Կարմիր բանակին։ Մասնակցել է Քաղաքացիական պատերազմին` Կոլչակի զորքերի դեմ ռազմական գործողություններին։ Պատերազմից հետո, մինչև 1926 թվականը, նա ղեկավարում էր վաշտ և գումարտակ։ 1926 թվականին ավարտել է Մոսկվայի հետևակի հրամանատարական դպրոցը, այնուհետև մինչ 1931 թվականը ղեկավարել է հրաձգային տարբեր ստորաբաժանումներ։ 1931-1932 թվականներին Նաումովը ծառայում էր որպես գնդի հրամանատարի տեղակալ։ Այնուհետև ավարտել է «Կրակոց» բարձրագույն հրամանատարական դասընթացները և մինչև 1938 թվականը հրամանատարել է հրաձգային զորագնդում։ 1938-1939 թվականներին Նաումովը ծառայել է որպես դիվիզիայի հրամանատարի տեղակալ։ 1939 թվականի փետրվարի 10-ին նրան շնորհվել է բրիգադի հրամանատարի կոչում, նույն օրը Նաումովը նշանակվել է Բելառուսի հատուկ ռազմական շրջանի 13-րդ հրաձգային դիվիզիայի հրամանատար։ 1940 թվականի հունիսի 4-ին նրան շնորհվել է գեներալ-մայորի կոչում ։
Երկրորդ համաշխարհային պատերազմի սկզբին Նաումովը իր դիվիզիայի հետ միասին մասնակցել է ԽՍՀՄ պետական ​​սահմանին գերմանական զորքերի դեմ մղվող մարտերին, իսկ դրանից հետո` Սմոլենսկի մոտակայքում ընթացող մարտերին։ Վերջինիս ընթացքում դիվիզիան ընկել է շրջապատման մեջ։ 1941 թվականի սեպտեմբերի 19-ին Նաումովը փորձել է դուրս գալ շրջապատումից, բայց գերեվարվել է ։ Սկզբում նրան պահում էին Մինսկի մոտ գտնվող ռազմագերիների ճամբարում, այնուհետև տեղափոխվել է Համելբուրգի համակենտրոնացման ճամբար։ Այնտեղ նա սկսել է համագործակցել ճամբարի վարչակազմի հետ, անդամագրվել ռազմագերիների նացիստական ​​կուսակցությանը, գլխավորել գերմանամետ քարոզչությունը։ 1945 թվականի հունվարին Նաումովը տեղափոխվել է Նյուրնբերգի ճամբար։ 1945 թվականի մայիսի սկզբին նա ազատվել է ամերիկյան զորքերի կողմից։ Խորհրդային ռազմական հայրենադարձության Փարիզի առաքելության միջոցով Նաումովը տեղափոխվել է Մոսկվա։ Ներքին գործերի ազգային կոմիսարիատի կողմից ստուգում անցկացնելուց հետո Նաումովը ձերբակալվել է և դատվել։ 1950 թվականին ԽՍՀՄ Գերագույն դատարանի ռազմական կոլեգիան նախկին գեներալ-մայոր Անդրեյ Նաումովին դատապարտել է մահապատժի` կամավոր հանձնվելու և նացիստների հետ համագործակցության համար ։ Դատավճիռը ի կատար է ածվել 1950 թվականի ապրիլի 19-ին։
Գրականություն
Կատեգորիա:Ռուս զինվորականներ Կատեգորիա:ԽՍՀՄ-ում գնդակահարվածներ Կատեգորիա:Ռուս գեներալներ Կատեգորիա:Խորհրդային ռազմական գործիչներ Կատեգորիա:Առաջին համաշխարհային պատերազմի մասնակիցներ Կատեգորիա:Հայրենական մեծ պատերազմի մասնակիցներ
Տասը հազար նահատակներ
Տասը հազար նահատակներ, Արարատ լեռան վրա զոհված տասը հազար նահատակները։ Համաձայն միջնադարյան լեգենդի՝ Հռոմեական կայսրության զինվորներ էին, որոնք քրիստոնեություն էին ընդունել՝ մկրտվելով սուրբ Ակակիոսի կողմից և հռոմեական կայսեր հրամանով խաչվել էին Արարատ լեռան վրա։ Պատմությունը վերագրվում է իններորդ դարի վարդապետ Անաստասիոս գրադարանավարին։
Հռոմեական հայսմավուրքում երկու տարբեր հիշատակման օր է նշվում։ Առաջինը մարտի 18-ին է, վերաբերում է Նիկոմեդիայում սպանված տասը հազար սուրբ նահատակներին, որոնք սրի են քաշվել Քրիստոսին ընդունելու համար և համապատասխանում է այն նույն ամսաթվին, որով Հույն ուղղափառ Սինաքսարում նշված են «Բյուր Սուրբ նահատակները՝ սրի քաշված Նիկոմեդիայում» ։ Ֆրենսիս Մերշմանը այս բոլորին համարում է Դիոկղետիանոսի հետապնդումների ժամանակ սպանվածներ ։
Որպես երկրորդ հիշատակման օր «Հռոմեական հայսմավուրքում» նշված է հունիսի 22-ը՝ Արարատ լեռան վրա,, սակայն սա կարծես հիմնված է "բազմաթիվ պատմական անճշտություններ և կատարելապես անհավանական մանրամասներ" պարունակող առասպելի վրա ։ Հույն ուղղափառ Սինաքսարում նույնպես կա երկրորդ հիշատակումը, որը նշված է հունիսի 1-ով և վերաբերում է «Սուրբ տասը հազար նահատակներին» Անտիոքում, հռոմեական կայսր Դեկիոս Տրայանոսի օրոք ։ Սակայն պարզ չէ՝ արդյոք սա վերաբերո՞ւմ է հռոմեական հայսմավուրքում հունիսի 22-ին նշված համապատասխան իրադարձությանը։ Չնայած իրադարձության հավաստիության վիճելի լինելուն՝ այն հայտնի թեմա է եղել Վերածննդի արվեստում, ինչի օրինակն է վենետիկցի նկարիչ Վիտորե Կարպաչչոյի «Արարատի տասը հազար նահատակները» նկարը կամ գերմանացի նկարիչ Ալբրեխտ Դյուրերի «Տասը հազարի նահատակությունը»։
Արտաքին հղումներ
Կատեգորիա:Քրիստոնեական սրբեր Կատեգորիա:4-րդ դարի հռոմեացիներ
Տոքսոկարոզ
Տոքսոկարոզ (toxocariasis), նեմատոդոզների խմբի հելմինտոզ է, որի ընթացքում նկատվում է տենդ, բրոնխաբորբ, թոքաբորբ, հեպատոսպլենոմեգալիաներ, էոզինոֆիլիա և այլն։ Բազմաթիվ երկրներում գրանցվում է թրթուրային տոքսոկարոզ։ Մարդկանց մոտ հանդիպում է հիվանդության թրթուրային (վիսցերալ, ակնային) և իմագինալ (աղիքային) տարատեսակները։
Հիվանդության կլինիկական պատկեր
Ավելի հաճախ հիվանդանում են 1-4 տարեկան երեխաները։ Հիվանդությունը ընթանում է վառ արտահայատված ալերգիկ ախտանշաններով՝ քոր առաջացնող ցան, տենդ, հեպատոսպլենոմեգալիա, բրոնխաբորբ և խեղդող հազ, դեմքի ուռածություն, տարբեր օրգաններում բնորոշ հատիկավորում, որոնք պարունակում են տոքսոկարայի թրթուրներ ։ Հնարավոր է տոքսոկարոզային ակնաբորբ՝ ակնագնդի հետին մակերեսի ախտահարում՝ խորիորետինիտի և կերատիտի առաջացմամբ։ Ակնային տոքսոկարոզի դեպքում հնարավոր է ակնագնդի անդառնալի վնասում՝ ներառյալ աբսցես և ապակենման մարմնի մեջ թրթուրների միգարացիա և կերատիտ, ընդհուպ մինչև տեսողություն կորուստ ։ Հիվանդության տևողությունը տատանվում է մի քանի ամսից մինչև մի քանի տարի։ Իմագինալ տոքսոկարոզը հանդիպում է ավելի հազվադեպ։ Ախտաբանորեն արտահայտվում է սրտխառնոցով, փորի հատվածում ցավերով, առատ թքարտադրությամբ, ախորժակի կորուստով, գլխապտույտ և այլն։
Ախտորոշում
Տոքսոկարոզի ախտորոշումը հիմնվում է կլինիկական պատկերի, համաճարակաբանական անամնեզի և լաբորատոր հետազոտությունների տվյալների հիման վրա։ Իրականացվում է տոքսոկարային հակածինի սերոլոգիական որոշում։ Արյան մեջ կայուն և երկարատև էոզինոֆիլիան (70-80 %), ԷՆԱ-ի (Էրիթրոցիտների նստեցման արագություն) բարձր արժեքները (մինչև 50 մմ/ժ) և հիպերգլոբուլինեմիան վկայում է տոքսոկարոզի առկայության մասին։
Իմագինալ տոքսոկարոզը ախտորոշվում է արտաթորանքների մեջ տոքսոկարայի ձվերի հայտնաբերման դեպքում։
Բուժում
Բուժումն իրականացվում է թիաբենդազոլով՝ 25-50 մգ/կգ դոզավորմամբ 5-7 օր տևողությամբ կամ մեբենդազոլով՝ 3-5 մգ/կգ դոզավորմամբ 5-7 օր տևողությամբ։ Զուգահեռ կիրառում են դեսենսիբիլացնող դեղամիջոցներ։ Բուժման ելքը սովորաբար դրական է։ Իմագինալ տոքսոկարոզի բուժման ժամանակ կիրառում են պիրանտել և լեվամիզոլ։ Ակնային տոքսոկարոզի դեպքում օգտագործում են ալբենդազոլ՝ 15 մգ/կգ դոզայով 20 օր տևողությամբ
Տոքսոկարոզի բուժումը բավական կատարելագործված չէ։ Կիրառվող մեբենդազոլը (վերմոքս) և մեդամինը էֆեկտիվ է թրթուրային ձևի համար, սակայն կիրառելի չեն հյուսվածքներում գտնվող ֆիանների համար։ Վերմոքս (մեբենդազոլ) նշանակվում է 1-4 շաբաթ տևողությամբ՝ 200-300 մգ օրական դեղաչափով։ Կողմնակի երևույթներ սովորաբար չի նկատվում։ Մեդամինը կիրառվում է 10 մգ/կգ դեղաչափով՝ 10-14 օր հետո կրկնելու ձևաչափով։ Ալբենդազոլը նշանակվում է 10 մգ/կգ դեղաչափով, օրական երկու անգամ՝ 7-14 օր տևողությամբ։ Բուժման ընթացքում անհրաժեշտ է պարբերաբար արյան կազմի և ամինոտրանսֆերազի մակարդակի (դեղամիջոցը լյարդի վրա ունի էունավոր ազդեցություն) վերահսկում։ Բուժման արդյունավետության չափանիշներն են՝ ընդհանուր վիճակի բարելավում, տոքսոկարոզի ախտանշանների թուլացում, Էոզինոֆիլների մակարդակի և յուրահատուկ հակամարմինների տիտրերի նվազում։ Կլինիկական ախտանշանների ռեցիդիվների և կայուն էոզինոֆիլիայի դեպքում ու դրական իմունոլոգիական ռեակցիաների դեպքուն նշանակվում է բուժման կուրսի կրկնություն։
Կանխարգելում
Թրթուրային և իմագինալ տոքսոկարոզի կանխարգելումը ներառում է ընդհանուր սանիտարահիգիենիկ գործողություններ, որի ընթացքում շրջակայքը մաքրվում է շների և կատուների արտաթորանքներից, նրանց ենթարկում են ճիճվաթափման, մեծ բնակավայրերում այս կենդանիների զբոսանքի համար հատկացնում են առանձնացված տարածք։ Շատ կարևոր է նաև պահպանել անձնական հիգիենայի կանոնները և շների ու կատուների հետ շփվելուց հետո անպայման ձեռքերը լվանալ հոսող ջրի տակ։
Ծանոթագրություններ
Կատեգորիա:Արևադարձային հիվանդություններ Կատեգորիա:Զոոնոզ
Ռումինիան Եվրատեսիլ երգի մրցույթում
Ռումինիան Եվրատեսիլ երգի մրցույթին առաջին անգամ մասնակցել է 1994 թվականին։ Այդ տարի երկիրը ներկայացնող Դան Բիթմանը գրավեց 21-րդ հորիզոնականը։
Ծանոթագրություններ
Կատեգորիա:Ռումինիայի երաժշտություն
Պլանկոե (կանտոն)
Պլանկոե (Plancoët), Ֆրանսիայի կանտոն է, գտնվում է Բրետան շրջանում։ Կոտ դ'Արմոր դեպարտամենտի կանտոնն է։ Մտնում է Դինան օկրուգի մեջ։ Համաձայն 2006 թվականի մարդահամարի կանտոնի բնակչությունը 12230 մարդ էր։ Կանտոնի համարը 2230 է։ Կանտոնում կա 9 կոմունա։
Արտաքին հղումներ
Կատեգորիա:Ֆրանսիայի կանտոններ
Планкоэ (кантон)
Քսիրոկրինիս
Քսիրոկրինիս (Ξηροκρήνη), շրջան Հունաստանի Սալոնիկ շրջանում։ Տեղակայված է քաղաքի հյուսիս-արևմտյան մասում։ Բնակչությունը մոտ 35 000 մարդ է։
Պատմություն
Սալոնիկի մետրոպոլիտենի և շենքերի կառուցման ժամանակ հայտնաբերվել է հելլենիստական շրջանի դամբարան։ Դամբարանը գոյություն է ունեցել մինչև վաղ քրիստոնեական ժամանակաշրջանը, երբ սկսել են հայտնվել բնակելի և արդյունաբերական շենքեր։ Մոտ 306 թվականին Մաքսիմիանոսի հրամանով Լանգադա և Այիու Դիմիտրիու փողոցների խաչմերուկում տանջել են Դիմիտրիա Սոլունսկու աշակերտին՝ Նեստոր Սոլունսկուն, որի հիշատակի օրը հոկտեմբերի 27-ն է (նոյեմբերի 9) ։ Այդ փողոցների խաչմերուկում հայտնաբերվել են 5-րդ դարի առաջին կեսի եկեղեցու դամբարանի ավերակներ, որոնք կրել են սուրբ նահատակ Նեստորի կամ սուրբ նահատակներ Ագապիայի, Իրինայի և Խիոնիայի անունները։ Նոր կայարանի մոտ հայտնաբերվել է 6-րդ դարի եկեղեցու դամբարան։ 7-րդ դարում՝ սլավոնների վերաբնակեցման ժամանակ, ևս մեկ վաղ քրիստոնեական եկեղեցու դամբարան է ավերվել։
Օսմանյան տիրապետության օրոք վանական փողոցում կառուցվել են պահեստներ։
1897-1900 թվականներին Լանգադա փողոցում կառուցվել է Այիա-Պարասկևի եկեղեցին։
Անունը ստացել է Կոստանդնուպոլսի համանուն շրջանից։ Բնակեցվել է Կոստանդնուպոլսից, Փոքր Ասիայից, Արևելյան Թրակիայից և Արևելյան Ռումելիայից գաղթած մարդկանցով՝ փոքրասիական աղետից և հույն-թուրքական բնակչության փոխանակումից հետո ։ 1924 թվականին Մոնաստիրիու փողոցում կառուցվել է Այիա-Պանդես եկեղեցին։ 1967 թվականին նրա տեղում բացվել է նոր՝ Այիա-Պանդես եկեղեցին։
Ծանոթագրություններ
Կատեգորիա:Հունաստանի բնակավայրեր Կատեգորիա:Սալոնիկ
Ստորին Կոմուստա
Ստորին Կոմուստա (Нижняя Комуста), գետ Ռուսաստանում, հոսում է Կեմերովոյի մարզում։ Գետաբերանը տեղակայված է Մեծ Ունզաս գետի աջ ափին՝ 54 կմ հեռավորության վրա։ Գետի երկարությունը 10 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Տոմ, գետի ենթաավազանը՝ Տոմ։ Գետի ավազանը՝ Վերին Օբից մինչև Իրտիշ թափվելը ։
Արտաքին հղումներ
Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Կրուտցովկա
Կրուտցովկա (Крутцовка), գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Ռոսլավլսկի շրջանի բնակավայրեր
Ֆեթհիե
Ֆեթհիյե (Fethiye), շրջան և քաղաք Թուրքիայի հարավարևմտյան մասում, Մուղլայի մարզում։ Բնակչությունը՝ ։ Քաղաքը գտնվում է լեռան ստորոտին։ Քաղաքից 40 կմ հեռավորության վրա գտնվում է Դալամանի օդանավակայանը։ Ֆեթհիյում արևոտ է տարվա շուրջ 285 օրը։ Հանգստյան շրջանը այստեղ սկսվում է մարտի վերջից և շարունակվում մինչ նոյեմբերի վերջ ։
Պատմություն
Մ.թ.ա 240- 197 թվականներին Թելմեսում կառավարում էին Պտղոմեոսը` Լիսիմախոսի որդին և նրա սերունդները` որդին Լիսիմախը, թոռը` Պտղոմեոսը և ծոռնուհին` Բերենիկան։ Ապամեայի հաշտության պայմանագրով Թելմեսը անցավ Պերգամոնի արքային, իսկ 133 թվականին մտավ Լիկիայի կազմի մեջ` դառնալով Հռոմի դաշնակիցը։ 43 թվականին Լիկիան կորցրեց իր ինքնիշխանությունը և դարձավ հռոմեական պրովինցիա։
VIII դարում քաղաքը վերանվանվեց Անաստասիոպոլիս, ի պատիվ բյուզանդական կայսեր։ IX դարում այն ստացավ նոր անվանում` Մակրի (Μακρη` երկար, երկարաձիգ), ի պատիվ մոտակայքում գտնվող կղզու։ Այս անվանումը ուներ քաղաք մինչ 1914 թվականը, երբ հույների արտաքսումից հետո, քաղաքը անվանվեց ի պատիվ ռազմական օդաչու Ֆեթհի բեյի(Fethi Bey), ով զոհվել էր ինքնաթիռի կործանման արդյունքում` 1914 թվականին։
1912 թվականին այստեղ բնակվում էին 14 242 թուրքեր, 9 217 հույն ։
1857 և 1957 թվականներին տեղի ունեցած երկրաշարժերը ավերեցին գրեթե բոլոր պատմական հուշարձանները։ Քաղաքում պահպանվել են հին հռոմեական թատրոնի, XV դարի ասպետական ամրոցի ավերակները։ Ֆեթհիյե հարևանությամբ գտնվող լեռան լանջին պահպանվել են լիկիական դամբարանները։ Ամենամեծ դամբարանը Ամինտասի դամբարանն է, որի պատին պահպանվել են հունարեն «Amyntou tou Ermagiou (Ամինտաս, Հերմագիոսի որդի)» գրությունը։ Համարվում է, որ Ամիտասը եղել է Տելմեսոսայի տիրակալներից մեկը։ Քաղաքում գործում է քաղաքային թանգարանը, որում ներկայացված են հնագիտական գտածոների և էթնոլոգիական արվեստի նմուշների հարուստ հավաքածու։
Արտաքին հղումներ
Կատեգորիա:Թուրքիայի քաղաքներ Կատեգորիա:Թուրքիայի հին հունական հնավայրեր Կատեգորիա:Թուրքիայի առափնյա բնակավայրեր Կատեգորիա:Թուրքական ռիվիերա Կատեգորիա:Համաշխարհային ժառանգություն Թուրքիայում Կատեգորիա:Թուրքիայի Միջերկրածովյան տարածաշրջան Կատեգորիա:Հույն-թուրքական հարաբերություններ Կատեգորիա:Մուղլայի մարզի շրջաններ Կատեգորիա:Թուրքիայի Միջերկրական ծովի նավահանգստային քաղաքներ
Մայր Աթոռ Սուրբ Էջմիածնի Հրատարակչական բաժին
'''Մայր Աթոռի Ս. Էջմիածնի հրատարակչություն''', հայերեն թարգմանական և ինքնուրույն հեղինակային գրականությունը ստեղծվել է դեռևս 5-րդ դարասկզբին։ Հետագա դարերում Ս. Էջմիածնում բազմաթիվ ձեռագրեր են գրվել և ընդօրինակվել։ Հենց Ս. Էջմիածնում է 1771 թվականին Սիմեոն Ա Երևանցի (1763-1780 թթ.) կաթողիկոսի ջանքերով հիմնադրվել Հայաստանում առաջին տպարանը, հրատարակչությունը (1772) և թղթի գործարանն (1776)։ 21-րդ դարում Մայր Աթոռի հրատարակչական ոլորտը կարգավորելու նպատակով՝ Ամենայն Հայոց Կաթողիկոս Գարեգին Երկրորդի տնօրինությամբ 2006 թ. ստեղծվել է Մայր Աթոռի Հրատարակչական բաժինը։ Վերջինս հավատացյալների հոգեւոր կարիքները հոգալու նպատակով` համապատասխան գրականության հրատարակությամբ իրականացնում է արդյունավետ քարոզչություն։ 2006-2019 թթ. ընթացքում Մայր Աթոռ Ս. Էջմիածնի հրատարակչության կողմից տպագրվել են օտար լեզուներից եւ գրաբարից թարգմանություններ, եկեղեցագիտական, հայագիտական, մեկնողական գրականություն, ինչպես նաեւ աստվածաբանական, բարոյագիտական, ուսուցողական գրքույկներ։ Հրատարակչական բաժինը 2006-2019 թթ. ընթացքում լույս է ընծայել շուրջ 323 անուն գիրք։ Առանձնակի կարեւորություն ունեն աղոթագրքերի, քարոզգրքերի, մեկնողական եւ թարգմանական երկերի, բարոյագիտական, վարքաբանական, հուշագրական, կրոնագիտական-եկեղեցագիտական ուսումնասիրությունների, արխիվային նյութերի ժողովածուների հրատարակությունները։ Բոլոր գրքերը տպագրվում են հրատարակչական խորհրդի երաշխավորությամբ։ Քարոզչական բնույթի գրքերը վաճառվում են ինքնարժեքից ցածր գներով։ Հրատարակչությունը համակարգում է նաև Մայր Աթոռի պաշտոնաթերթ «Էջմիածին» կրոնագիտական-հայագիտական ամսագրի և «Քրիստոնյա Հայաստան» երկշաբաթաթերթի խմբագրությունների աշխատանքները։
Հորդանան (գետ)
Հորդանան (نَهْر الْأُرْدُنّ, נְהַר הַיַּרְדֵּן, ), գետ Արևմտյան Ասիայում, մեծ մասամբ Հորդանանում։ Սկիզբ է առնում Ջեբել էշ-Շեյխ (Հերմոն) լեռնաշղթայից, հոսում Գհոր տեկտոնական իջվածքով, Խուլա և Տիբերիադի լճերի միջով, թափվում Մեռյալ ծովը։ Երկարությունը 252 կմ է։
Անվանումը
Անվանման ծագումը բացատրվում է մի քանի կերպ։ Ոմանք գտնում են, որ այն առաջացել է սեմական լեզուներից և արտահայտում է «առու», «հոսք» կամ «աղմկել, կարկաչել» իմաստը։ Ոմանք էլ կարծում են, որ այն ունի ավելի վաղ ծագում։ Հոմերոսի «Իլիականում» Հորդանան գետ է հիշատակվել Էլիդայում և Կրետե կղզում։ Ենթադրվող իմաստն է «անընդհատ թավալվող»։ Արաբերեն կոչվում է Նահր ուլ-Ուրդուննի (նահր «գետ»)։ Անվանման արևմտահայերեն գրությունն է Յորդանան ։
Ծանոթագրություններ
Կատեգորիա:Հորդանանի գետեր Կատեգորիա:Իսրայելի գետեր Կատեգորիա:Պաղեստինի գետեր Կատեգորիա:Մեռյալ ծովի ավազանի գետեր Կատեգորիա:Ասիայի միջազգային գետեր Կատեգորիա:Սահմանային գետեր Կատեգորիա:Զբոսաշրջությունը Հորդանանում Կատեգորիա:Սիրիայի գետեր
Ազնիկ
Ազնիկ, գյուղ Արևմտյան Հայաստանում, Էրզրումի վիլայեթի Քղիի գավառակում։
1916 թվականին ուներ 35 տուն՝ 300 հայ բնակչով։ Բնակչության մեծ մասը զոհ է գնացել Մեծ եղեռնին ։
Ծանոթագրություններ
Կատեգորիա:Արևմտյան Հայաստանի գյուղեր
Կալաքյոյ (Խարբերդի գավառ)
Կալաքյոյ, գյուղ Արևմտյան Հայաստանում, Խարբերդի վիլայեթի Խարբերդի գավառում ։ Գտնվում էր Մալաթիա քաղաքից 22 կմ հյուսի, Եփրատ գետի ձախ ափին, սարավանդի վրա։ Մտնում էր Քեբանի գավառակի մեջ։
Բնակչություն
XX դարի սկզբին ուներ 30 տուն բնակիչ ։
Ծանոթագրություններ
Կատեգորիա:Արևմտյան Հայաստանի գյուղեր
Արախիշի եկեղեցի
Արախիշի եկեղեցի հայկական առաքելական եկեղեցի Արցախի Հանրապետության Քաշաթաղի շրջանում, Բերձորից 50 կիլոմետր հյուսիս, Հակարի գետի Շալվա վտակի ձախակողմյան հատվածում, համանուն գյուղից 1,5 կիլոմետր հարավ։ Կառուցվել է 12-րդ դարում։
Այստեղ կարելի է նկատել միջնադարյան գյուղատեղիի, եկեղեցու և  գերեզմանոցի հետքեր։ Մատենագրական տեղեկություններ Հուշարձանի մասին առկա չեն։ Դատելով եկեղեցու ճարտարապետակաան առանձնահատկությունները և վաղ ժամանակաշրջանի խաչքարերը, նաև 12-16-րդ դարերի տապանաքարերը, որոնց որա առկա են մի քանի արձանագրություններ կարելի է ասել որ բնակավայրը գոյատևել է ողջ միջնադարի ընթացքում։
Ճարտարապետություն
Եկեղեցին կառուցվել է անմշակ քարով, կրաշաղախով և ներսից սվաղապատ է։ Այն ունի միանավ թաղածածակ սրահ ` ընգծված է պայտաձև աբսիդով։ Եկեղեցու արտաքին չափերն են 12,30x5,20 մետր, իսկ պատերի հաստությունը՝ 90 սմ․։
Հարավային պատին կարելի է նկատել կոշտացնող գոտին որը գտնվում է միջնամասում, ինչը նույնպես առաձնահատուկ է։ Պահպանված թաղի և գմբեթարդի պայտաձև կամարները սրբատաշ են։
Նկատի ունենալով պայտաձև ծավալները եկեղեցին կարելի է թվագրել 9-րդ կամ 10-րդ դարերի։
Եկեղեցու արևմտյան հատվածից ոչինչ չի պահպանվել, և կարելի է խոսել միայն երկում մուտքերի (հյուսիսային և հարավային կողմերից) առկայության մասին։ Գերեզմանատունը չնայած բավականին վնասված է,սակայն պահպանվել են 20-ից ավել խաչքարեր և տապանաքարեր, որոնց մի մասը արձանագիր են։
Ինստիտուտսկոե (ավան, Դերգաչևի շրջան)
Ինստիտուտսկոե (Інститутське), ավան Ուկրաինայի Խարկովի մարզի Դերգաչևի շրջանում։
Արտաքին հղումներ
Կատեգորիա:Ուկրաինայի Խարկովի մարզի Դերգաչևի շրջանի բնակավայրեր Կատեգորիա:Ուկրաինայի ավաններ
Ամերիկանո
Ամերիկանո (Americano)` ամերիկանո կոկտեյլը` դա ալկոհոլային յուրահատկությունների դասական տեսակ է, որը ծնվել է շնորհիվ բարմեն Գասպար Կամպարի դեռ 19-րդ դարում Իտալիայի բառերից մեկում։ Նա որոշեց խառնել ցիտրուսի հիման վրա պատրաստված բիտտերը, կարմիր վերմուտը և սոդայաջուրը, որի արդյունքում ստացավ այրող ալկոհոլային խառնուրդ ցիտրուսային կծվության համով։ Այսպիսի ըմպելիքը հատկապես դուր եկավ մի խումբ ամերիկացիների, որոնք մի անգամ այցելեցին Կամպարի բառը։ Կոկտեյլի հեղինակին դա շատ դուր եկավ, և նա որոշեց այդ հաճելի պահը արտացոլել կոկտեյլ Ամերկանո ստեղծագործության մեջ։ Իհարկե XXI դարի ընթացքում կոկտեյլը ոչ մեկ անգամ է լրացվել, փոփոխվել և կատարելագործվել տարբեր երկրների բարմենների կողմից, բայց մինչև հիմա կարելի է պատվիրել այդ նույն Ամերիկանոն, որը խմել են Գասպեր Կամպարի բառում։ Պահպանելու համար ըմպելիքի ամբողջ կոլորիտը, այն մատուցում են դասական հնաոճ գավաթում և դուք կարող եք զգալ նույնը, ինչ զգացել են ձեր նախնիները, որոնք վայելել են Կամպարի ստեղծագործության տտիպ կծվությունը։ Իսկ ալկոհոլի հստակ արժևորողները կարողեն պատվիրել կոկտեյլը տոնիկի հետ սոդայաջրի փոխարեն։ Այդպիս բաղադրությունը ստեղծված է ավելի ամուր զգացողությունների համար ։
Ծանոթագրություններ
Կատեգորիա:Կոկտեյլներ այբբենական կարգով Կատեգորիա:Ալկոհոլային կոկտեյլներ
Գիրբա (Կոս Յուի վտակ)
Գիրբա (Гырба), գետ Ռուսաստանում, հոսում Արխանգելսկի մարզում։ Գետաբերանը տեղակայված է Կոս Յու գետի ձախ ափով՝ 27 կմ հեռավորության վրա։ Գետի երկարությունը 24 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Կոմի Հանրապետության գետեր Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Բոլշայա Մոխովատկա
Բոլշայա Մոխովատկա (Большая Моховатка), գյուղ Ռուսաստանի Սմոլենսկի մարզի Սիչովսկի շրջանի կազմում։
Բնակչությունը 2007 թվականին գրանցված տվյալներով կազմում էր 123 մարդ։
Գազանֆար Խալիկով
Գազանֆար Էլեքբեր օկլի Խալիկով (Qəzənfər Ələkbər oğlu Xalıqov, ), Ադրբեջանական գեղանկարչության արվեստի առաջին պրոֆեսիոնալ ներկայացուցիչներից մեկը, Ադրբեջանական ԽՍՀ ժողովրդական նկարիչ ։
Կենսագրություն
Գազանֆար Խալիգովը ծնվել է 1898 թվականի դեկտեմբերի 16-ին Բաքվի մերձակա Գոբու բնակավայրում։ 1928 թվականին ավարտել է Ադրբեջանի պետական գեղանկարչության քոլեջը։ Աշխատել է 1929–1930 թվականներին «Մոլլա Նասրեդդին» ամսագրերում, 1953-1958 թվականներին՝ «Կիրպի» և «Գանջ Իշչի» թերթերում որպես ծաղրանկարիչ։
Հեղինակ է մի շարք պաստառների, թատերական էսքիզների, գրաֆիկական աշխատանքների։
Գ.Խալիկովը մահացել է 1981 թվականի մարտի 1-ին Բաքվում։ Աբշերոնի շրջանի Գոբու բնակավայրում Գազանֆար Խալիգովի պատվին անվանվել է միջնակարգ դպրոց և փողոց։ «Խոսրով և Շիրին» (1940), «Իսգենդերնամե» (1953) ջրաներկները պահվում են Ադրբեջանի ազգային արվեստի թանգարանում, «Նիզամիի դիմանկարը» ՝ Նիզամի Գյանջավիի անվան ադրբեջանական գրականության ազգային թանգարանում և 17 աշխատանքներ՝ Ադրբեջանի պետական ​​արվեստի պատկերասրահում։
Սոֆոնիսբա Անգվիսսոլա
Սոֆոնիսբա Անգվիսսոլա (Անգուիսոլա, Sofonisba Anguissola [] ), ), վերածննդի դարաշրջանի Կրեմոնա քաղաքում ծնված իտալացի նկարչուհի։
Գազանֆար Խալիկով
Արտաքին հղումներ
Կատեգորիա:Ադրբեջանցի նկարիչներ Կատեգորիա:Ադրբեջանական ԽՍՀ ժողովրդական արտիստներ
Սոֆոնիսբա Անգվիսսոլա
Հետագայում Անգվիսսոլան դարձել է պալատական նկարիչ՝ իր ոճը հարմարեցնելով ստեղծելու իսպանական թագավորական ընտանիքի պաշտոնական դիմանկարներ։ Թագուհու մահից հետո թագավորի միջնորդությամբ նա ամուսնացավ արիստոկրատ մարդու հետ և տեղափոխվեց Սիցիլիա, հետագայում՝ Պիզա և Ջենովա, որտեղ շարունակեց իր գործունեությունը որպես առաջատար դիմանկարիչ՝ ստանալով երկու ամուսինների աջակցությունը, և ապրեց մինչև 93 տարեկան։ Անգվիսսոլայի առավել աչքի ընկնող և գրավիչ նկարներից են նրա դիմանկարները և իր ընտանիքի դիմանկարները, որոնք նկարել է նախքան իսպանական արքունիք տեղափոխվելը, որտեղ նա հիմնականում ստեղծել է պաշտոնական դիմանկարներ։ Կյանքի վերջում Անգվիսսոլան նկարել է նաև կրոնական թեմաներով կտավներ, չնայած այդ գործերի մեծ մասը կորել են։ Տեսողությունը վատանալուց հետո Անգվիսսոլան դարձել է արվեստի հարուստ հովանավոր։ 1625 թվականին 93 տարեկան հասակում մահացել է Պալերմոյում։
Անգվիսսոլայի օրինակն ու ստեղծագործություններն իրենց ազդեցությունն են ունեցել արվեստագետների հետագա սերունդների վրա, և նրա մեծ հաջողությունը շատ կին արվեստագետների համար կարիերայի սկիզբ է դարձել։ Անգվիսսոլայի ստեղծագործություններից գտնվում են Բոստոնում (Իզաբելա Ստյուարտ Գարդների թանգարանում), Բերգամոյում, Բրեշիայում, Բուդապեշտում, Մադրիդում (Պրադո թանգարան), Նեապոլում, Սիենայում, Ուֆֆիցի պատկերասրահում։
Արվեստաբան Ջորջո Վազարին Անգվիսսոլայի մասին գրել է,
Արտաքին հղումներ
Կատեգորիա:Իտալացի նկարչուհիներ Կատեգորիա:16-րդ դարի իտալացի նկարիչներ Կատեգորիա:17-րդ դարի իտալացի նկարիչներ
No Guidance
«No Guidance», ամերիկացի երգիչներ Քրիս Բրաունի և Դրեյքի համատեղ սինգլը Բրաունի Indigo իններորդ ստուդիական ալբոմից, որը թողարկվել է 2019 թվականի հունիսի 8-ին ։ Որպես պրոդյուսեր հանդես են եկել ամերիկացի պրոդյուսերներ Vinylz, J-Louis, Teddy Walton և կանադացի պրոդյուսեր 40-ը ։ Երգը պարունակում է սեմփլներ «Before I Die»-ից, որոնք նախկինում ձայնագրել և կատարել էր Che Ecru-ն ։
Պատմություն
Երգի սնիփեթը հայտնվել է համացանցում 2019 թվականի մայիսի 5-ին Բրաունի 30-ամյակին նվիրված երեկույթից ։ Նույն թվականի հունիսի 5-ին Բրաունը երգի թիզերը հրապարակել է սոցիալական մեդիայում և երկու օր անց հայտարարել, որ այն կթողարկվի «այս գիշեր» ։ Դեռ թողարկումից առաջ կանխատեսվել էր, որ այն կդառնա 2019 թվականի ամռան գլխավոր երգերից մեկը (2019’s «Song of the Summer»)  ։
Կոմերցիոն հաջողություն
Երգն ամերիկյան Billboard Hot 100 հիթ-շքերթում նորամուտը կատարել է 9-րդ հորիզոնականում՝ դառնալով Բրաունի 15-րդ հիթը լավագույն տասնյակում և Դրեյքի 34-րդ հիթը Top-10-ում։ Դա նշանակում է, որ Դրեյքը համեմատվել է The Beatles խմբի հետ այդ ցուցանիշով՝ նրա հետ կիսելով երկրորդ տեղը և զիջելով միայն Մադոննային, որ ունեցել է 38 հիթ ամերիկյան լավագույն տասնյակում ։
Մեծ Բրիտանիայում «No Guidance» երգը UK Singles Chart հիթ-շքերթում նորամուտը կատարել է 2019 թվականի հունիսի 14-ին՝ զբաղեցնելով ութերորդ հորիզոնականը։ Այն դարձել է Բրաունի 16-րդ և Դրեյքի 17-րդ հիթը բրիտանական հիթ-շքերթի լավագույն տասնյակում ։
Երաժշտական տեսահոլովակ
2019 թվականի հունիսի 7-ին Քրիս Բրաունը վերբեռնել է «No Guidance» երաժշտական աուդիո տեսահոլովակը YouTube-ի իր էջ ։
Ծանոթագրություններ
Կատեգորիա:Երաժշտական մեմեր
Վիկտորիա դե լաս Տունաս
Վիկտորիա դե լաս Տունաս, քաղաք Կուբայում, Օրիենտե նահանգում։ Երկաթուղով կապվում է Կամագուեյ, Սանտյագո և Պուերտո Մանատի քաղաքներին։ Գյուղատնտեսական շրջանի առևտրական կենտրոն է։ Կա սննդի արդյունաբերություն։
Կատեգորիա:Կուբայի քաղաքներ
Երվանդ Շահազիզ
Երվանդ Հովակիմի Շահազիզ, հայ խորհրդային գրականագետ, պատմաբան, ազգագրագետ, մանկավարժ։ Բանասիրական գիտությունների դոկտոր (1944), ՀԽՍՀ գիտությունների վաստակավոր գործիչ (1946)։
Բանաստեղծ Սմբատ Շահազիզի եղբորորդին։
Ֆեդկովկա (ավան, Տուլչինի շրջան)
2001 թվականի տվյալներով Ֆեդկովկա ավանում բնակվում էր 53 մարդ։ Բնակավայրը զբաղեցնում է 0,13 կմ² տարածք։ Բնակչության խտությունը կազմում էր 407,69 մարդ/կմ²։
Երվանդ Շահազիզ
Կենսագրություն
1870 թվականին ավարտել է Երևանի գավառական դպրոցը, 1879 թ.՝ Մոսկվայի Լազարյան ճեմարանը, 1879-1882 թթ.՝ սովորել ճեմարանի լիցեյում։ 1882-1917 թթ.՝ ուսուցիչ, տեսչի օգնական, տեսուչ է եղել Նոր Նախիջևանի թեմական դպրոցում, 1918-1921 թթ.՝ ուսուցիչ Դոնի Ռոստովի աշխատավորական դպրոցում և տեղի հայկական թանգարանի վարիչ։ 1918-1919 թթ. խմբագրել է (Ռ․ Բերբերյանի հետ) Նոր Նախիջևանի և Դոնի Ռոստովի հայերի «Հայ համայնք» շաբաթաթերթը։ 1922 թ. հրավիրվել է Երևան, մասնակցել Խորհրդային Հայաստանի կենտրոնական պատմամշակութային թանգարանի ստեղծման աշխատանքներին, նորաստեղծ թանգարանը համալրել Նոր Նախիջևանից բերած արխիվային հարուստ նյութով, թանգարանում աշխատել որպես պատմագրական բաժնի վարիչ ։ 1938 թվականից՝ գիտաշխատող գրականության ինստիտուտում (1944 թվականից՝ Մանուկ Աբեղյանի անվան) ։
Ֆեդկովկա (ավան, Տուլչինի շրջան)
Արտաքին հղումներ
Կատեգորիա:Ուկրաինայի Վիննիցայի մարզի Տուլչինի շրջանի բնակավայրեր Կատեգորիա:Ուկրաինայի ավաններ
Երվանդ Շահազիզ
Ծանոթագրություններ
Կատեգորիա:Հայ գրականագետներ Կատեգորիա:Հայ պատմաբաններ Կատեգորիա:Հայ ազգագրագետներ Կատեգորիա:Հայ մանկավարժներ Կատեգորիա:Բանասիրական գիտությունների դոկտորներ Կատեգորիա:Լազարյան ճեմարանի սաներ
Պլելան լե Պետի (կանտոն)
Պլելան լե Պետի (Plélan-le-Petit), Ֆրանսիայի կանտոն է, գտնվում է Բրետան շրջանում։ Կոտ դ'Արմոր դեպարտամենտի կանտոնն է։ Մտնում է Դինան օկրուգի մեջ։ Համաձայն 2006 թվականի մարդահամարի կանտոնի բնակչությունը 5403 մարդ էր։ Կանտոնի համարը 2231 է։ Կանտոնում կա 9 կոմունա։
Ազուն
Ազուն, գյուղ Արևմտյան Հայաստանում, Բիթլիսի վիլայեթի Բուլանըխի գավառակում։ Գտնվում էր Արածանիի վտակ Խնուս գետի աջ ափին՝ բարեբեր հովտում։
XX դարի սկզբին ուներ 15 տուն բնակիչ։ Բնակիչների հիմնական զբաղմունքը անասնապահությունն ու երկրագործությունն էր ։
Ծանոթագրություններ
Կատեգորիա:Արևմտյան Հայաստանի գյուղեր
Ձերժինսկոե (գյուղ, Տոմսկի քաղաքային օկրուգ)
Ձերժինսկոե (Дзержинское), գյուղ Ռուսաստանի Տոմսկի մարզի Տոմսկի քաղաքային օկրուգի կազմում։
Բնակչությունը 2012 թվականին գրանցված տվյալներով կազմում էր 2898 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Տոմսկի մարզի Տոմսկի քաղաքային օկրուգի բնակավայրեր
Էտոպոզիդ
Էտոպոզիդ, վաճառվում է էտոպոֆոս անվան տակ, քիմիոթերապիայի դեղամիջոց, որն կիրառվում է բազմաթիվ քաղցկեղների բուժման մեջ, այնպիսիք ինչպիսիք են ամորձու, թոքերի քաղցկեղները, լիմֆոման, լեյկեմիան, նեյրոբլաստոման և ձվարանի քաղցկեղը ։ Կիրառվում է և՛ ներքին ընդունման, և՛ ներերակային ճանապարհով ։
Կողմնակի ազդեցությունները շատ հաճախ են ։ Դրանց մեջ ներառվում են արյան բջիջների ցածր մակարդակը, փսխումը, ախորժակի կորուստը, լուծը, մազերի կորուստը և տենդը ։ Ծանր կողմնակի ազդեցություններն են ալերգիկ ռեակցիան և ցածր զարկերակային ճնշումը ։ Կիրառումը հղիության ընթացքում ամենայն հավանականությամբ վտանգավոր է պտղի համար ։ Պատկանում է տոպոիզոմերազի արգելակիչների ընտանիքին ։ Ազդեցության հիմքում ընկած է ԴՆԹ-ի վնասումը ։
Էտոպոզիդը բժշկության մեջ կիրառման համար հաստատվել է ԱՄՆ-ում 1983 թվականին ։ Այն ԱՀԿ-ի էսենցիալ դեղամիջոցների ցակում է, ինչպես նաև առողջապահության համակարգին անհրաժեշտ ամենաարդյունավետ և ապահով դեղամիջոցներից մեկը ։ Մեծածախ առևտրում արժեքն է 3,24-5,18 դոլար 100մգ ։ 2015 թվականից Մեծ Բրիտանիայում արժեքը կազմում է 12,15 ֆունտ ստեռլինգ ։
Օգտագործման ցուցումներ
Էտոպոզիդը հանդիսանում է քիմիոթերապիայի դեղամիջոց։ Օգտագործվում է Կապոշիի, Էվինգի սարկոմաների, թոքերի, ամորձու քաղցկեղների, լիմֆոմայի, ոչ լիմֆոցիտար լեյկեմիայի և գլիոբլաստոմայի բուժման համար։ Հաճախ տրվում է այլ դեղերի հետ համակցումների տեսքով (ամորձու քաղցկեղի դեպքում համակցում բլեոմիցինի հետ)։ Երբեմն օգտագործվում է ոսկրածուծի կամ ցողունային բջիջների փոխպատվաստման դեպքում ։
Նշանակում
Տրվում է ներերակային կամ ներքին ընդունման կապսուլների կամ դեղահաբերի տեսքով։ Եթե տրվում է ներերակային ճանապարհով, ապա ներարկման տևողությունն է 30-60 րոպե, քանի որ կարող է գրանցվել ցածր զարկերակային ճնշում։ Զարկերակային ճնշումը ստուգվում է պարբերաբար, համապատասխան կարգավորման արագության։
Կողմնակի ազդեցություններ
Հաճախ են՝
Քիչ հաճախ են՝
Երբ տրվում է վարֆարին, հնարավոր է արյունահոսության առաջացում ։
Մեխանիզմը
Էտոպոզիդը առաջացնում է երրորդային կոմպլեքս ԴՆԹ-ի և տոպիզոմերազ II ֆերմենտի հետ, որը օգնում է ԴՆԹ-ի պարույրի բացմանը, կանխելով ԴՆԹ-ի հատվածների միացումը միմյանց։ Վերջինիս հետևանքով ԴՆԹ-ի հատվածները քանդվում են ։ Քաղցկեղային բջիջները ավելի զգայուն են այս ֆերմենտի նկատմամբ ի համեմատ առողջ բջիջների, քանի որ նրանք ավելի արագ են բաժանվում։ Այս ամենի հետևանքով խաթարվում է ԴՆԹ-ի սինթեզը և խթանվում է քաղցկեղային բջիջների ապոպտոզը ։
Քիմիական կառուցվածքը
Այն օգտագործվում է իր աղի ձևով (էտոպոզիդի ֆոսֆատ):
Պատմությունը
Առաջին անգամ էտոպոզիդը սինթեզվել է 1966 թվականին և հաստատվել է 1983-ին ԱՄՆ-ի Սննդի և դեղերի կառավարության կողմից ։
Մականունը՝ ՎՊ-16 (վոն Վարթբուրգ), կապված է քիմիկոսի անվան հետ, ով սկզբնական շրջանում կատարել է աշխատանքներ դեղի և պոդոֆիլոտոքսինի հետ ։ Մեկ այլ գիտնական, ով մասնակցել է պոդոֆիլոտոքսինի վրա հիմնված քիմիոթերապիայի զարգացմանը՝ բժշկական դեղագործ Հարտման Ֆ. Ստեյլինն էր։
Արտաքին հղումներ
Կատեգորիա:Հեպատոքսիններ
Պազնաս
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայնց պատկանում է Վերին Օբի ավազանային շրջանին, գետի ջրատնտեսային տեղամասը՝ Կոնդոմա, գետի ենթաավազանը՝ Տոմ։ Գետի ավազանը՝ Վերին Օբից մինչև Իրտիշ թափվելը ։
Արտաքին հղումներ
Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Սեն (կղզի)
Սեն (Île de Sein, Enez Sun), կղզի Բրետանում, գտնվում է Պուենտ-դյու-Րա-ից արևմուտք։ Կղզու վրա է գտնվում Ֆինիստեր դեպարտամենտի Իլ-դե-Սեն կոմունան։
Պատմություն
Կղզին բնակեցված է եղել նախապատմական ժամանակներից և հանդիսացել է Բրետանիի դրուիդների վերջին թաքստոցը։
Կղզու խութում տեղակայված է Առ-Մեն փարոսը։
Լեգենդ
Համաձայն Բրետանական լեգենդի, Իլ դե Սինում ժամանակին գտնվում էր մի վանք, բնակեցված մի խումբ կուսակրոն վանականներով, որոնք կոչվում էին Գալիզենններ։ Ասում են, որ նրանք հնարավորություն են ունեցել կանխատեսել ապագան, հանդարտեցնել քամիները և տարբեր կենդանիների տեսք ստանալ ։
Արտաքին հղումներ
Կատեգորիա:Ֆրանսիայի կղզիներ Կատեգորիա:Ատլանտյան օվկիանոսի կղզիներ Կատեգորիա:Եվրոպայի կղզիներ
Կոշիկներ (նկար, Վան Գոգ)
«Կոշիկներ» (Een paar schoenen), հոլանդացի նկարիչ, պոստիմպրեսիոնիզմի և Էքսպրեսիոնիզմի կարկառուն ներկայացուցիչ Վինսենթ վան Գոգի նկարներից։ Այս ստեղծագործությունը հեղինակը վրձնել է 1889 թվականի ամռանը Ֆրանսիայի մայրաքաղաք Փարիզում։ Յուղաներկով կտավի չափերն են՝ 37,5×45,5 սմ։ Այսօր «Կոշիկներ» ստեղծագործությունը պահպանվում և ցուցադրվում է Ամստերդամում՝ Վան Գոգի թանգարանում։
Պատմություն
Այս տարօրինակ և անհասկանալի սյուժեն՝ հնամաշ կոշիկները, Վինսենթ վան Գոգի կողմից դարձավ վեց տարբեր կտավների հիմք։ Նկարիչներից մեկը, ում հետ «Կոշիկներ» ստեղծագործության հեղինակը ծանոթացել է Ֆրանսիայում, հիշում է, թե ինչպես էր Վան Գոգը շուկաներում փնտրում համապատասխան կոշիկներ. «Հնոտիքի շուկայում նա գնում է մեկ զույգ հին, խոշոր չափերի, անճոռնի կոշիկներ։ Սրանք ինչ-որ մի բանվորի կոշիկներ են եղել, որոնք մաքուր էին և վերանորոգված։ Սրանք սովորական հին կոշիկներ էին, որոնք որևիցե մի առանձնահատկություն չունեին։ Մի անգամ, ցերեկվա ժամին, երբ անձրև էր գալիս, Վան Գոգը հագնում է կոշիկները և գնում զբոսնելու հին քաղաքային պարսպի շրջակայքում։ Եվ ահա՝ ամբողջովին աղտոտված և ցեխակոլոլ վիճակում կոշիկները դարձան առավել հետաքրքիր»։
Ըստ Վան Գոգի արվեստի քննադատների, հնարավոր է, որ այս հնամաշ կոշիկները խորհրդանշական դեր ու նշանակություն են ունեցել հեղինակի համար։ Կեղտոտված և քրքրված կոշիկները խորհրդանշում են աշխատողների ծանր աշխատանքը և վերջիններիս դժվար կենսապայմանները։ «Կոշիկներ» ստեղծագործությունը բազմաթիվ հոգեբանական ասոցացիաների տեղիք է տվել։ Բայց միևնույն ժամանակ, ոչ մեկին չի հաջողվել կտավում տեսնել Վան Գոգի անցած դժվարին կյանքի ուղին։
Արտաքին հղումներ
Կատեգորիա:1886 նկարներ Կատեգորիա:Վինսենթ վան Գոգի նկարներ Կատեգորիա:Վան Գոգի թանգարանի նկարներ Կատեգորիա:Նիդերլանդների արվեստ
Կարաջան
Կարաջան, գյուղ Արևմտյան Հայաստանում, Խարբերդի վիլայեթի Խարբերդի գավառում ։
(2938) Հոպի
(2938) Հոպի (Hopi), աստերոիդ աստերոիդների հիմնական գոտում։ Հայտնաբերվել է 1980 թվականի հունիսի 14-ին Էդվարդ Բոուելի կողմից Անդերսոն Մեսայում ։
Կարաջան
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
(2938) Հոպի
Արտաքին հղումներ
Կատեգորիա:1980 թվականին հայտնաբերված աստղագիտական մարմիններ Կատեգորիա:Էդվարդ Բոուելի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Մոգիլչինո (գյուղ, Բուրինի շրջան)
Մոգիլչինո (Могильчине), գյուղ Ուկրաինայի Սումիի մարզի Բուրինի շրջանում։
Արտաքին հղումներ
Կատեգորիա:Ուկրաինայի Սումիի մարզի Բուրինի շրջանի բնակավայրեր Կատեգորիա:Ուկրաինայի գյուղեր
Ավետարան
Ավետարան (հունարեն εὐαγγέλιον), բարի լուր։
Ավետարան բառի տակ հիմնականում հասկացվում է Նոր Կտակարանի առաջին չորս գրքերը, որոնցում ներկայացվում է Հիսուս Քրիստոսի գալստյան և հաղթանակի բարի լուրը։ Կան նաև պարականոն գրվածքներ, որոնք Նոր Կտակարանի մաս չեն կազմում։
Չորս Ավետարաններ
Նոր Կտակարանի կանոնի առաջին չորս գրքերը կոչվում են Ավետարաններ, որոնցում ներկայացվում է Հիսուս Քրիստոսի ծննդյան, մկրտության և քարոզչության, բժշկությունների և հրաշքների, խաչելության և հարության պատմությունները՝ գրված առաքյալների կամ նրանց հաջորդների կողմից։ Չորս ավետարաններն են.
Դրանք գրվել են հետևյալ պատճառներով.
Ավետարանիչների սիմվոլիկան
Եկեղեցու ավանդության, մանրանկարչության, որմնանկարչության, քանդակագործության մեջ տարածված է չորս ավետարանիչների սիմվոլիկան.
Այս սիմվոլիկան հիմնված է Եզեկիելի Ա 10 և Հայտնության Դ 7 համարների հիման վրա։ Եկեղեցական Ավանդությունն այս խորհդանիշներին տալիս է հետևյալ բացատրությունը. Մատթեոսի ավետարանն սկսվում է Քրիստոսի մարդեղության պատմությամբ, այդ պատճառով հեղինակը նույնացվում է մարդու հետ։ Մարկոսը առյուծի քաջությամբ առաջինն է բարձրաձայնում, որ Քրիստոս Աստծո Որդի է։ Ղուկասը նույնացվում է զոհի՝ ցլի հետ, քանի որ իր պատմությունն սկսում է Զաքարիայի զոհաբերության պատմությամբ։ Հովհաննեսն իր ավետարանի սկզբում արծվի իմաստությամբ վերևից սավառնելով է ներկայացնում Հիսուսի աստվածությունը։
Պլենյոֆ Վալ Անդրե (կանտոն)
Պլենյոֆ Վալ Անդրե (Pléneuf-Val-André), Ֆրանսիայի կանտոն է, գտնվում է Բրետան շրջանում։ Կոտ դ'Արմոր դեպարտամենտի կանտոնն է։ Մտնում է Սեն Բրիյո օկրուգի մեջ։ Համաձայն 2006 թվականի մարդահամարի կանտոնի բնակչությունը 12583 մարդ էր։ Կանտոնի համարը 2232 է։ Կանտոնում կա 5 կոմունա։
Հակոբ Ճամճիօղլու
Ծնվել է Կ. Պոլսում։ Փոքր հասակից ուղարկվել է Փարիզ՝ սովորելու «Երիտասարդ լեզվագետների դպրոցում», որի նպատակներ էր մասնագետներ պատրաստել Արևելքի համար։ Յոթ տարի այնտեղ սովորելուց հետո վերադարձել է ծննդավայր, կատարելագործել հայերեն, թուրքերեն, հունարեն լեզուների իր գիտելիքները։ 1721 թ.-ին նշանակվել է Կ. Պոլսի շվեդական դեսպանատան թարգման. այդ պաշտոնում մնացել է մինչև մահը։
Աղբյուրներ
Կատեգորիա:Հայ թարգմանիչներ Կատեգորիա:1695 ծնունդներ Կատեգորիա:1775 մահեր Կատեգորիա:Ստամբուլ քաղաքում ծնվածներ
Դամբակ (Ստորին Հռենոսի գավառ)
Դամբակ (Dambach), համայնք Ֆրանսիայի Գրանդ Էստ մարզի Ստորին Հռենոս գավառում ։
Բնակչությունը 2006 թվականի դրությամբ կազմում է 774 մարդ, բնակչության խտությունը` 25.38 մարդ/կմ²։ Բնակավայրը զբաղեցնում է 30.5 կմ² տարածք։
Աշխարհագրություն
Գտնվում է Փարիզ քաղաքից 390 կմ արևելք, Ստրասբուրգ քաղաքից` 50 կմ հյուսիս։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 523 աշխատունակ (15-64 տարեկան) բնակիչ, որոնցից ակտիվ էին 374-ը, իսկ ոչ ակտիվները` 149։ Ակտիվության ցուցանիշը կազմում է 71,5 %։ 374 աշխատունակ մարդկանցից աշխատել է 329 անձ (185 տղամարդ և 144 կին)։ Գործազուրկ են եղել 45 անձ (16 տղամարդ և 29 կին)։ 149 անաշխատունակներից 28-ը եղել են աշակերտներ կամ ուսանողներ, 72-ը` թոշակառուներ, իսկ 49-ը չեն աշխատել տարբեր պատճառներով ։
Արտաքին հղումներ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Բիրմաներեն
Բիրմաներեն (မြန်မာဘာသာ), մյանմացիների լեզուն։ Պատկանում է չին–տիբեթական լեզվաընտանիքի տիբեթա–բիրմանական խմբին։ Խոսվում է հիմնականում Մյանմայում։ Խոսողների թիվը՝ մոտ 36 մլն (2014)։
Գլխավոր բարբառներն են՝ հյուսիսային, կենտրոնական, արականյան և տավոյան։ Կենտրոնական բարբառի հիմքի վրա կազմավորվել է ժամանակակից գրական բիրմաներենը։ Կառուցվածքով անջատական լեզու է՝ կցականության տարրերով։ Միավանկ արմատ–բառերը որոշակի տեղ ունենալով բառապաշարում՝ առավելապես հանդես են գալիս իբրև բազմավանկ բարդ բառերի բաղադրիչներ։ Կան նկատելի փոխառություններ պալի լեզվից, մասամբ՝ սանսկրիտից, ինչպես և մոներենից։ Բաղադրյալ բառերը կազմվում են բարդությամբ և ածանցմամբ։ Քերականական կարգերի ու հարաբերությունների արտահայտման հիմնական միջոցներն են մասնիկավորումը, բառերի դասավորությունը, օժանդակ բառերը, շեշտը, ձայնելևէջը (ինտոնացիա)։ Ստորոգյալը նախադասության մեջ միշտ վերջադաս է։ Բիրմաներենն ունի 3 տոն (բարձր, միջին, ցածր), 8 ձայնավոր, 33 բաղաձայն։ Գրավոր աղբյուրները XI դարից են։ Գիրը հիմնականում վանկագիր է և սերում է հվ–հնդկական բրահմի գրի մի տարատեսակից։
Տես նաև
Կատեգորիա:Ասիայի լեզուներ Կատեգորիա:Տիբեթա-բիրմանական լեզուներ
Բոլշայա Մուրտա
Բոլշայա Մուրտա (Большая Мурта), քաղաքատիպ ավան Ռուսաստանի Կրասնոյարսկի երկրամասի Բոլշեմուրտինսկի շրջանի կազմում։
Բնակչությունը 2010 թվականին գրանցված տվյալներով կազմում էր 7885 մարդ։
Արտաքին հղումներ
Կատեգորիա:Ռուսաստանի քաղաքատիպ ավաններ Կատեգորիա:Ռուսաստանի Կրասնոյարսկի երկրամասի Բոլշեմուրտինսկի շրջանի բնակավայրեր Կատեգորիա:1725 թվականին հիմնադրված բնակավայրեր
Պերշուտկինա
Պերշուտկինա (Першуткина), գետ Ռուսաստանում, հոսում է Կեմերովոյի մարզում։ Գետաբերանը տեղակայված է Միջին Տերս գետի աջ ափին՝ 30 կմ հեռավորության վրա։ Գետի երկարությունը 11 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն պատկանում է Վերին Օբի ավազանային շրջանին, գետի ջրատնտեսային տեղամասը՝ Տոմը գտնվում է Նովոկուզնեցկ քաղաքից մինչև Կեմերովո քաղաք, գետի ենթաավազանը՝ Տոմ։ Գետի ավազանը՝ Վերին Օբից մինչև Իրտիշ թափվելը ։
Արտաքին հղումներ
Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Լեշչենկի (գյուղ, Դերգաչևի շրջան)
Լեշչենկի (Лещенки), գյուղ Ուկրաինայի Խարկովի մարզի Դերգաչևի շրջանում։ Հիմնադրվել է 1916 թվականին։
Արտաքին հղումներ
Կատեգորիա:Ուկրաինայի Խարկովի մարզի Դերգաչևի շրջանի բնակավայրեր Կատեգորիա:Ուկրաինայի գյուղեր Կատեգորիա:1916 թվականին հիմնադրված բնակավայրեր
Ազոփ
Ազոփ, գյուղ Արևմտյան Հայաստանում, Բիթլիսի վիլայեթի Բիթլիսի գավառում։ Գտնվում էր Վանա լճի հարավային ափին՝ Բիթլիս-Վան ճանապարհին, Բիթլիսից մոտ 45 կմ հյուսիս-արևելք։ Տարածքը լեռնային էր և մասամբ անտառապատ։
XIX դարի վերջին ուներ մի քանի տասնյակ տուն հայ բնակիչ։ Բնակիչների հիմնական զբաղմունքը երկրագործությունն ու անսանապահությունն էր ։
Ծանոթագրություններ
Կատեգորիա:Արևմտյան Հայաստանի գյուղեր
Անտուն Կանիժլիչ
Անտուն Կանիժլիչ (Antun Kanižlić, ), Խորվաթ բանաստեղծ և պատմաբան, ճիզվիտ։